Nüüd on taolise unistusega kõige otsesemal moel ja rahaliseltki seotud üle poole inimkonnast. Rahvusvahelise Termotuuma Eksperimentaalreaktori (International Thermonuclear Experimental Reactor, ITER) loomise mõte tekkis 1985. aastal, ent formaalselt käivitus ettevõtmine 24. oktoobril 2007. Sellega ühinenuid on seitse - Euroopa Liit, USA, Jaapan, Hiina, India, Lõuna-Korea ja Venemaa. Lühendist ITER on saanud juba tavaline käibesõna.